
	1.
	Dėl vertės skaičiavimo:
Kvalifikaciniuose reikalavimuose nurodoma, kad specialistas per paskutinius 5 metus turi būti parengęs ekspozicijos projektą (-us), kurių įgyvendinimo vertė ne mažesnė kaip 300 000 EUR be PVM.
a) Ar ši vertė apima tik projektavimo paslaugų kainą, ar viso ekspozicijos įgyvendinimo (t. y. projektavimo + gamybos / įrengimo) vertę?

b) Jeigu vertinama viso įgyvendinimo vertė (įskaitant įrengimą), kokie dokumentai (sutartys, sąmatos, ataskaitos, aktai, kt.) laikomi pakankamais įrodyti vertės dydį?

c) Jei vertinama tik projektavimo biudžeto dalis, ar šis skaičius turi būti nurodytas sutartyje, ar gali būti pagrįstas, pavyzdžiui, sąskaitomis, aktavimo dokumentais, projekto vadovo deklaracija?

	a) Ši vertė apima ekspozicijos įgyvendinimo vertę, neįskaitant ekspozicijos projektavimo paslaugų kainos. 

b) Pakanka perkančiajai organizacijai nurodyti įgyvendinto ekspozicijos projekto vertę, kaip nurodyta prie šį kvalifikacinį reikalavimą pagrindžiančių dokumentų (Konkurso sąlygų 3 priedas). 

c) Bus vertinama tik ekspozicijos įgyvendinimo vertė. 

	2.
	Dėl ekspozicijų apibrėžimo:
Reikalavime vartojamas terminas „ekspozicijos projektas“, tačiau prašytume patikslinti:
a) Ar į ekspozicijos projektų sąvoką įeina ir parodų architektūros projektai (pvz. laikinos instaliacijos, paviljonai, dizaino bienalės ar festivaliai ir kt.)?

b) Ar ekspozicija turi būti ilgalaikė/nuolatinė, ar gali būti vertinamos ir laikinos/kilnojamosios ekspozicijos?

c) Ar reikalinga, kad projektas būtų įgyvendintas muziejuje / mokslo centre / viešoje erdvėje, ar taip pat gali būti vertinami privačių užsakovų projektai?


	a) Taip, į ekspozicijos projektų sąvoka įeina ir parodų architektūros projektai.  

b) Ekspozicija gali būti laikinoji, kilnojamoji, ilgalaikė arba nuolatinė.

c) Gali būti ir privačių užsakovų projektai. 









	3.
	Dėl specialistų patirties vertinimo:

a) Ar vertinant kvalifikaciją bus laikoma, kad atitinka ir tie specialistai, kurie dirbo kaip architektai, bet nebuvo aiškiai įvardinti kaip „ekspozicijų projektuotojai“, tačiau jų projektai aiškiai susiję su ekspozicijų turiniu ir sprendiniais?


	a) Taip, vertinant kvalifikaciją bus laikoma, kad atitinka ir tie specialistai, kurie dirbo kaip architektai, bet nebuvo įvardinti kaip „ekspozicijų projektuotojai“, tačiau jų projektai susiję su ekspozicijų turiniu ir sprendiniais.

	4.
	Konkurso sąlygose nurodoma, kad pirkimo objektas apima statinio informacinio modelio (BIM) techninį darbo projektą.
Vis dėlto pirkimo dokumentuose nėra pateikti jokie konkretūs BIM projektavimo reikalavimai – tokie kaip informacijos lygiai (LOD), modelio turinys, naudojami formatai, koordinavimo taisyklės, bendroji duomenų aplinka ar kita su BIM taikymu susijusi informacija.

Taip pat prašome patikslinti, ar BIM projektavimo reikalavimai bus rengiami vadovaujantis nacionaliniais (pvz. Aplinkos ministerijos) ar perkančiosios organizacijos specifiniais dokumentais (pvz. užsakovo informacijos reikalavimais, BIM gairėmis ir pan.), kad būtų galima objektyviai įvertinti numatomų paslaugų apimtį ir sudaryti konkurencingą, pagrįstą pasiūlymą.

Kadangi šie reikalavimai tiesiogiai daro įtaką projektavimo darbo apimtims, pasirenkamai komandos sudėčiai, sąnaudoms ir pasiūlymo kainai, prašome pateikti šiuos Užsakovo BIM reikalavimus (EIR).
	Atsižvelgiant į tai, kad šiems klausimams atsakyti reikalinga papildoma informacija,  perkančioji organizacija atsakymus į šiuos klausimus pateiks ne vėliau kaip iki š.m. liepos 25 d. 

